Source: https://ziarulceahlaul.ro/victorie-concludenta-pentru-csm-ceahlaul/
Timestamp: 2020-02-23 16:30:12+00:00

Document:
Victorie concludentă pentru CSM Ceahlăul - Ziarul Ceahlaul - Ziarul Ceahlaul
duminică, 23 februarie 2020 6:30 PM
Victorie concludentă pentru CSM Ceahlăul
CSM Ceahlăul – Ozana Timișești 14-0 (7-0)
Stadion: Municipal – teren bun, vreme frumoasă, spectatori, cca. 250.
CSM Ceahlăul: Chelaru – Catrinoi, Rotaru, Smău, Albu – Vasile, Barb – Pintilie, Mateiciuc – Apostol, Zaharia. Rezerve: Chiruță – Lupei, Ungureanu, Ștefănoaia, Butunoi, Arghir, Roșu. Antrenor, Toader Șteț.
Ozana: B. Cojocaru – Cozma, G. Sandu, A. Sandu, Răucescu – Holban, Gâscă, Chelu, Florea, Ababei – Vacaru. Rezerve: M. Cojocaru, Stoianovici, Adumitroaei. Antrenor, Viorel Chiper.
Arbitrii: Dan Andronache – principal, Alexandru Ciofoaia, Victor Georgescu – asistenți.
Observator: Marcel Mihalcea.
CSM Ceahlăul Piatra Neamț a încheiat prima parte a campionatului ligii a cincea așa cum l-a început, cu o victorie. Duminică, în etapa a noua a seriei a doua, elevii lui Toader Șteț, Vali Avădanei și Lidi Chertic s-au impus cu un scor care ne scutește de orice alte comentarii, 14-0, în confruntarea de pe teren propriu cu Ozana Timișești. Deși a fost însoțită de o galerie destul de numeroasă și frenetică, trupa din Timișești nu a putut ține pasul cu adversarul, unul mult mai tânăr și mai valoros atât din punct de vedere fizic, cât și tehnico-tactic. Pietrenii nu au avut niciun fel de emoții cu cei de la Ozana, cărora le-au înscris 14 goluri, câte 7 pe repriză. Cel mai eficient jucător de la formația gazdă a fost Apostol, care a marcat de 5 ori în poarta adversă, Lupei a reușit și el un hattrick, Mateiciuc și-a trecut de două ori numele pe lista marcatorilor, iar celelalte goluri le-au aparținut lui Vasile, Pintilie, Zaharia și Ungureanu. Formația din Piatra Neamț a convins și la acest ultim joc, a evoluat bine atât în apărare, cât și în atac, unde a marcat din aproape fiecare ocazie, și își merită poziția din clasament, cea de lider în sera doua, unde are 24 de puncte.
Tinerii fotbaliști pietreni au reușit o primă parte a campionatului aproape perfectă, au câștigat toate cele 8 meciuri pe care le-au disputat, au marcat 62 de goluri și au primit doar 5, spre mulțumirea fanilor, antrenorilor și conducătorilor. „A fost un meci bun pentru tinerii noștri jucători și vreau să-i felicit pentru atitudine, comportament și dăruire. Am întâlnit o echipă care a încercat să ne pună probleme, dar am marcat destul de repede, încă din minutul 2, și ne-am simplificat apoi jocul. Eu sunt mulțumit pentru ceea ce am realizat astăzi, sunt fotbaliști tineri dar cu mare perspectivă, un merit important îl au și antrenorii care i-au descoperit și i-au crescut la grupele de juniori și sper să continue pe același drum. Ne pare rău că s-a încheiat turul, am fi vrut să mai jucăm, pentru că ne aflăm într-o perioadă pozitivă, dar mai sunt partidele din Cupa României și sperăm să confirmăm și în această competiție“, a declarat la final principalul gazdelor, Toader Șteț.
Fotbaliștii pietreni nu vor intra în vacanță după acest ultim joc, deoarece la finele săptămânii, duminică, 13 noiembrie, vor evolua în prima etapă din Cupa României, în deplasare cu Viitorul Podoleni. De partea cealaltă, Ozana Timișești încheie prima parte a sezonului pe locul 6 în clasamentul seriei a doua, are 9 puncte, din doar 7 partide, și mai are de disputat restanța de pe teren propriu cu Stejarul Țibucani, miercuri, 9 noiembrie, de la ora 15.
În cupă, fotbaliștii de la Timișești vor juca pe teren propriu cu cei de la Zorile Urecheni. „Pentru noi a fost o mare onoare să jucăm pe stadionul Borzoghean din Piatra Neamț, în special pentru tinerii noștri jucători. Ni s-a propus inițial să jucăm acest meci în nocturnă, am acceptat imediat și am fi fost încântați, dar din păcate cei de la CSM Ceahlăul nu au mai reușit să organizeze partida la lumina reflectoarelor. Am încercat să facem față adversarului, unul mult mai valoros, însă nu prea am reușit. Noi suntem o echipă destul de tânără, toți jucătorii sunt din comună, iar pentru acest sezon vrem să ne menținem la jumătatea clasamentului. Obiectivul primordial pentru noi este acela de a moderniza baza sportivă din comună, vrem să facem un vestiar și să construim două tribune. Dacă vom reuși, vrem apoi să atacăm promovarea, deoarece ne dorim să jucăm în liga a patra. Asociația sportivă este înființată în anul 2008, ne sprijină Primăria din Timișești și sperăm să fie în continuare alături de noi. Îi felicit pe cei de la CSM Ceahlăul care au evoluat bine împotriva noastră, sunt cea mai bună echipă din serie, dar îi felicit și pe elevii mei pentru modul în care s-au comportat“, a spus și Viorel Chiper, instructorul sportiv al celor de la Ozana Timișești.
Rezultate, etapa IX, seria II
Flacăra Brusturi – Stejarul Țibucani 6-0 (4-0)
Zorile Urecheni – Energia Pângărați 0-6 (0-4)
Voința Dochia – Olimpia Grințieș 0-2 (0-1)
Viitorul Podoleni a stat
1.CSM Ceahlăul 8 8 0 0 62-5 24p
Olimpia Grințieș 8 7 0 1 29-10 21p
Zorile Urecheni 8 5 0 3 20-34 15p
Energia Pângărați 8 4 0 4 24-15 12p
Flacăra Brusturi 8 4 0 4 17-20 12p
Ozana Timișești 7 3 0 4 9-24 9p
Voința Dochia 8 2 0 6 12-21 6p
Viitorul Podoleni 8 2 0 6 9-29 6p
Stejarul Țibucani 7 0 0 7 9-33 0p
HCF Piatra Neamț e pe val
HCF Piatra Neamț – CSM II București 29-28 (16-13)
Handbalistele de la HCF Piatra Neamț sunt pe val, după ce au bifat cel de-al doilea succes consecutiv în campionat. Duminică, elevele lui Dan Valentin s-au impus la limită, scor 29-28, în confruntarea de pe teren propriu cu CSM II București, din etapa a șaptea a seriei A din divizia A. Motivate și ambiționate după victoria din runda trecută, de pe terenul celor de la Știința București, fetele de la HCF au făcut din nou un meci mare în fața unui adversar destul de valoros din seria A, echipa a doua a clubului CSM București, nimeni alta decât deținătoarea Ligii Campionilor. Gazdele au început bine duelul cu bucureștencele, au jucat exact atât în faza de apărare cât și în atac, iar la pauză aveau un avantaj de 3 goluri pe tabelă, scor 16-13. În partea a doua, CSM a încercat să revină, s-a apropiat destul de periculos, dar finalul a fost gestionat excelent de Rotaru și compania, care s-au impus în cele din urmă cu 29-28. După acest al treilea succes stagional, gruparea pietreană a ajuns la 9 puncte, se menține în continuare pe poziția a opta în clasament, iar duminică va întâlni în deplasare pe Activ Plopeni.
Rezultate, etapa VII, seria A
CNOT Iași – Știința Bacău 24-29 (10-14)
CSU Târgoviște – Știința București 29-33 (14-21)
Rapid București – Dinamo București 26-18 (13-4)
Universitatea Constanța – Activ Plopeni 28-24 (13-14)
Șc. 181 București – CS Buzău 33-40 (14-24)
Spartac București – SCM Pitești 26-39 (15-17)
1.Rapid București 7 7 0 0 273-147 21p
SCM Pitești 7 5 1 1 233-189 16p
Dinamo București 6 5 0 1 199-132 15p
CS Buzău 6 5 0 1 224-183 15p
CSM II București 6 4 0 2 174-136 12p
Știința București 6 4 0 2 172-149 12p
Activ Plopeni 7 3 0 4 194-195 9p
HCF Piatra Neamț 7 3 0 4 201-225 9p
Universitatea Constanța 7 3 0 4 166-211 9p
Știința Bacău 7 2 1 4 172-190 7p
Șc. 181 București 6 2 0 4 175-216 6p
CNOT Iași 2 0 0 2 54-67 0p
Spartac București 7 0 0 7 154-246 0p
CSU Târgoviște 7 0 0 7 168-273 0p
LPS a cedat derby-ul cu studenții ieșeni
LPS Piatra Neamț – Politehnica Iași 20-26 (9-11)
Handbaliștii de la LPS Piatra Neamț au cedat derby-ul Moldovei al rundei a șaptea al diviziei A, după 20-26 sâmbătă, pe teren propriu cu Politehnica Iași. Partida de la sala mică Polivalentă a fost una destul de echilibrată, între două formații apropiate valoric, iar după primele 30 de minute, ieșenii conduceau doar cu 11-9. În partea a doua, elevii lui Stelian Bursuc au încercat să revină, dar au neglijat faza de apărare, adversarul a profitat, iar în final s-a impus la o diferență de 6 goluri, scor 26-20. În urma acestei înfrângeri, LPS Piatra Neamț a rămas cu 6 puncte pe locul 8 în ierarhia seriei A, iar runda viitoare va întâlni în deplasare pe CSM Ploiești. De partea cealaltă, Poli Iași a ajuns la 15 puncte și a urcat pe prima poziție în ierarhia internă.
Atletico Alexandria – CSM Botoșani 35-17 (18-7)
Farul Constanța – Știința Bacău 27-28 (13-17)
Dobrogea II Sud – CSU Târgoviște 49-30 (28-14)
Danubius Galați – CSM II București 30-27 (16-13)
CSM Ploiești și CS Buzău au stat
1.Politehnica Iași 5 5 0 0 189-105 15p
Dobrogea II Sud 6 5 0 1 206-169 15p
CSM II București 6 4 0 2 223-161 12p
Farul Constanța 5 4 0 1 141-120 12p
Știința Bacău 7 4 0 3 215-205 12p
Danubius Galați 6 3 0 3 197-157 9p
CS Buzău 5 3 0 2 132-136 9p
LPS Piatra Neamț 6 2 0 4 169-170 6p
Atletico Alexandria 5 1 0 4 132-137 3p
CSM Botoșani 7 1 0 6 149-242 3p
CSU Târgoviște 6 1 0 5 124-243 3p
CSM Ploiești 4 1 0 3 61-93 1p
În sfârșit, victorie
Primul eșec pentru Futsal Ceahlăul

References: CSM 
 CSM 

CSM 

CSM 

CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 

CSM 

CSM 

CSM 

CSM